Foto: REUTERS/Suhaib Salem Isroil armiyasi G‘azo sektoridagi taxminan 25ta obektga hujum qildi. Bu haqda Isroil harbiy-havo kuchlarining tvitterdagi sahifasida xabar berilgan. «Isroil armiyasi jangovar samolyotlar, vertolyotlar va uchar qurilmalar yordamida HAMASning G‘azo sektoridagi obektlariga taxminan 25ta zarba berdi», - deyiladi xabarda. Ta’kidlanishicha, zarba falastinliklar tomonidan yangi hujumlarga javoban berilgan. Halok bo‘lganlar yoki jarohat olganlar haqida ma’lumot hozircha yo‘q. Eslatib o‘tamiz, avvalroq Isroil armiyasi falastinliklar hujumi haqida ma’lum qilgandi.